አረንጓዴ ቀለም የስኬት ምልክት ነው የቶዮታ ኩባንያ የኃላፊ 
 በአገራችን ስንት ተሽከርካሪዎች እንዳሉ ያውቃሉ? እሱን ተውት፤ በአዲስ አበባ ከተማ በየቀኑ ስንት ተሽከርካሪዎች በየመንገዱ ይመላለሳሉ? ትክክለኛው አኃዝ ባይታወቅም በሺ የሚቆጠሩ ናቸው፡፡  እነዚህ ተሽከርካሪዎች የሚጠቀሙት ቤንዚንና ናፍጣ ስለሆነ፣ በየቀኑ ወደ ከባቢ አየር የሚለቁትን ካርቦንዳይ ኦክሳይድ (የተቃጠለ በካይ ጋዝ) አስቡት። ምን ያህል እየተጎዳን እንደሆነ መገመት አያቅትም፡፡ ከአሜሪካ የትራንስፖርት መ/ቤት በተገኘ መረጃ መሰረት፣ በአብዛኛው ቀን በመላ አገሪቱ 12 ሚሊዮን ያህል ተሽከርካሪዎች አስፈላጊ ዕቃዎችን በማመላለስ ሲርመሰመሱ ይውላሉ፡፡ እነዚህ ተሽከርካሪዎች ሁሉንም ዓይነት መኪኖች ያጠቃልላሉ፡፡ ከባድ ዕቃ ጫኝ ካሚዮኖች፣ የሰዎች መጓጓዣ፣ ሽፍን ዕቃ ጫኝ ቫኖች፣… ይጨምራል፡፡ እነዚህ ተሽከርካሪዎች በተወሳሰበ ከባቢ፣ በሺዎች በሚቆጠሩ የተወሳሰቡና የተጠላለፉ መንገዶች፣ ፕሮግራሞች፣ ሕግና የደህንነት ጥንቃቄ፣… የሚጓዙ ቢሆንም የሚጠቀሙት አማራጭ ኃይል ስለሆነ ከባቢ አየር አይጎዳም፡፡ የእነዚህ ተሸከርካሪዎች ግዳጃቸውን በብቃት መወጣት የኩባንያዎቻቸው ሀብት ብቻ ሳይሆን በአጠቃላይ የብሔራዊ ኢኮኖሚው ጭምር ነው፡፡ “የተሽከርካሪ ማናጀሮች ማየት ያለባቸው በርካታ ፈታኝ ሁኔታዎች አሉ” ይላሉ የቶዮታ ናሽናል ፍሌት ማርኬቲንግ፣ ሞቢሊቲና ስትራቴጂክ ፕላኒንግ ማናጀር ሚ/ር ማርክ ኦልደንበርግ፡፡ አያይዘውም “ከወጪና ትርፋማነት ጫና በተጨማሪ በየጊዜው የሚለዋወጡ ሕጎችን፣ ለኢንሹራንስ፣ ለጥገናና ለሾፌሮች አስተዳደር ተገቢውን ምላሽ መስጠት አለባቸው፡፡ ይህ ብቻም አይደለም፤ ለዕለት ተዕለት ቢዝነሳቸው በጣም ተስማሚ የሆነ ተሽከርካሪ መምረጥና ንብረታቸው ማድረግ አለባቸው” ብለዋል ኦልደንበርግ፡፡ ስትራቴጂያዊ የዋጋ ቁጥጥር፡- እጅግ በጣም የተሳካላቸው የተሽከርካሪ ማናጀሮች፣ ከመኪናው መግዣ ዋጋ ይልቅ የመኪናውን አጠቃላይ የባለቤትነት ዋጋ (ቶታል ኮስት ኦፍ ኦውነርሺፕ ቲሲኦ) ይመለከታሉ። ከፍተኛው የቲሲኦ ስሌት “መኪናን አረንጓዴ አድርግ” (green the fleet”) የሚል መሆን አለበት፡፡ ይኼውም የተለመደው የነዳጅ ኃይል በውስጡ በሚያቃጥል ሞተር ወደ ኤሌክትሪክ ወይም ቅይጥ ወይም የታፈነ የተፈጥሮ ጋዝ ወይም ፈሳሽ የፔትሮሊየም ጋዝና በቅርቡ ገበያ ላይ ይውላል ተብሎ የሚጠበቀውን ሃይድሮጂን በመጠቀም ከጊዜው ጋር የሚስማማ የኃይል ፍጆታ ሊኖረን ይገባል፡፡ “በመላው ዓለም ጎዳናዎች የሚርመሰመሱ ከ6 ሚሊዮን በላይ Privs ሞዴል መኪኖች አሉን፡፡ እኛ ግን ሌሎች አምራቾች የሰሯቸውንና ከፍተኛ ብቃት ያላቸውን መኪኖች እየተጠቀምን ነው፡፡ ስለዚህ አረንጓዴ መኪኖች የሚገነባ ማንኛውንም ኩባንያ እየደገፍን ነው ያለነው” ብለዋል ሚ/ር ኦልደንበርግ። የሃይድሮጂን የነዳጅ ሴል የተገጠመለት የቶዮታ መኪና ከዓመት በኋላ በ2015 ገበያ ላይ ይውላል። የዚህ መኪና ተረፈ ምርት ወይም ዝቃጭ ነገር ውሃ ብቻ ስለሚሆን የግሪን ጋዝ ልቀትን በፍፁም በማስቀረት “አረንጓዴን” ወይም አማራጭ ኃይልን ወደላቀ ደረጃ ያሸጋግረዋል፡፡ ሚ/ር ኦልደንበርግ፣ የዛሬ ዘመን የቴክኖሎጂ ጥበብ ርቅቀት የተሽከርካሪ ማናጀሮችን እየረዳ መሆኑን ሲናገሩ፤ “አረንጓዴ የሀይል አማራጭ ስትጠቀም ጥሩ ስለምትሰራ ገንዘብ ታጠራቅማለህ፡፡ ብዙ የንግድ ተቋማት ሀይብሪድ የሆኑትን ተሽከርካሪዎች ሲለውጡ (ሲገዙ) አይተናል። ከነዳጅ ውጪ የሚያገኙት ትርፍ ብቻ የሚያስገኘው ጥቅም ዝቅተኛ ለነበረው ምርት ከሚያወጡት ወጪ ይበልጣል፡፡ ይህ ለንግድ ተሽከርካሪ ማናጀሮች እጅግ ጠቃሚ ነው” ብለዋል። 